Úgy egy órával ezelőtt nagy tömeg jött be a stúdiónkba.
Jayne Mansfield és kísérete.
Érkezzen hát a csodás Jayne Mansfield!
10100 SUNSET BOULEVARD BEVERLY HILLS, KALIFORNIA ÁLLAM
Egy tyúkanyónak érzem magam, annyi gyerekem van.
Hogy hívják őket? Ő kicsoda?
Ő Miklós.
Szia, Miklós!
- És... - Maria.
Hogy tessék? Te ki vagy?
- Őt hogy hívják? - Mi a neved?
Zolie.
- Micsoda? - Zolie!
Ez nem a te műsorod, kislány!
Hogy hívnak, drágám?
Maria.
Úgy érzem, hogy aki gyereket vállal, annak először velük kell foglalkoznia,
legyen az illető filmsztár vagy mosogatónő.
Ha bármi történne a karrieremmel, ha autóbalesetet szenvednék,
ha elveszteném a lábam vagy a szépségem,
ha bármilyen szerencsétlenség érne,
a gyerekekről akkor is gondoskodnék.
HIÁNYZOL, ANYUCI!
ÉDESANYÁM, JAYNE
Hároméves voltam, amikor anyukám meghalt.
Nincs sok emlékem róla.
Arra emlékszem, hogy egyszer gabonapelyhet ettem,
anya pedig megsimogatta a hajamat.
De nem tudom, hogy valóban megtörtént-e, vagy csak kitaláltam,
mert jó volt hinni, hogy megtörtént.
A halála után egy pillanat megmaradt bennem.
Az, amikor megtaláltam a babakönyvem.
Mindent testvéremnek volt egy...
IFJABBIK MICKEY BÉBIKÖNYVE
...de az enyém lényegében üres volt.
Nem volt elég, hogy nem voltak emlékeim,
ezáltal még nagyobb veszteség ért.
Űr keletkezett a szívemben.
Idősebb koromban apám mindig azt mondta nekem:
"Ne olvasd el a könyveket anyádról!
"Ne olvasd el őket! Egyiket sem kell elolvasnod!"
Azt mondta, tele vannak hazugságokkal, szenzációhajhász baromságokkal.
Nem akarta, hogy ezekkel szembesüljek.
Megfogadtam a tanácsát. Sosem olvastam el a könyveket.
Egy bizonyos ponton szégyenérzet töltött el amiatt,
hogy szexszimbólumként tekintettek rá.
És amiatt, ami ezzel járt.
Ezért az anyám emléke egyre messzebbre került tőlem.
De ahogy sikeresebb lettem, rajongói leveleket kaptam olyanoktól,
akik tudták, hogy Jayne Mansfield az anyám.
Vagy ismerték, vagy találkoztak vele, vagy volt közös fotójuk.
Nagyon sok ilyet kaptam.
"Kedves Ms. Hargitay! Van egy programfüzetem
az Úriemberek a szőkék mellett előadásról, amiben az anyja szerepelt."
"Kedves Mariska! A szülei barátja voltam."
"Szia, Mariska! Jayne a szomszédom volt,
és minden délután játszott a hegedűjén."
"Kedves Miss Hargitay! Küldök pár emléktárgyat az édesanyjáról.
A születésének bejelentését és egyéb dolgokat."
JAYNE ÉS MICKEY HARGITAY BEJELENTI A LÁNYUK, MARISKA MAGDOLNA SZÜLETÉSÉT
Mindent megtartottam, amit kaptam.
És szerintem itt kezdődött minden.
Egyre többet gondoltam az anyukámra.
A világjárvány ideje alatt még a szülinapját is megünnepeltük.
Boldog szülinapot, kedves Jayne
Nem sokan tartanak szülinapi bulit a halott anyjuknak,
de valahogy varázslatos volt az egész.
Akkoriban kezdtem úgy érezni,
hogy jobban meg szeretném ismerni.
Nem a szexszimbólumként ismert Jayne Mansfieldet,
hanem csak a nőt, Jayne-t.
Az édesanyámat.
Az apám, aki az én mindenem volt, 2006-ban halt meg.
Nagyon sok kérdést nem tudtam feltenni neki.
A testvéreimmel sem beszéltem sokat arról,
hogy miként élték meg a dolgokat.
De most már meg akarom érteni anyát,
mert az életem része, hozzám tartozik,
mégis valahogy mindig távol volt tőlem.
LOS ANGELES, KALIFORNIA ÁLLAM
A BÁTYÁM
Tetszik, hogy fából van a teteje.
- Egyedi. - Értem.
Kész vagy?
- Erre gyere! Óvatosan! - Oké.
A NŐVÉREM
Egy nagyis puszit! Emlékszel rá?
A nagyi így puszilt meg.
Kész vagy?
A BÁTYÁM
Oké. Minden rendben?
Nos...
- Ennél jobb nem is lehetne. - Nem.
Nem tudom, hogy vettél rá erre.
Nagy sztárt akarok belőled faragni ebben a babakék ingben.
Az nem fog összejönni.
Nos...
- Ez is eljött. - Mehet?
Persze. Kezdhetjük!
Nagyon régóta várok erre a napra.
Először is szeretném megköszönni, hogy beleegyeztél ebbe.
Most már én is nagyon izgulok, mert tudom, hogy nem szeretsz
ezekről a dolgokról beszélni, de meglátjuk, hogy megy a dolog.
Bármikor mondhatsz nemet.
Köszi, Marish. Köszi, hogy felkértél erre.
Megtiszteltetés. Kérdezz bármit, én válaszolok.
Köszönöm!
Először beszéljünk egy kicsit a gyerekkorunkról!
Nektek több emléketek van róla, ami miatt irigykedem rátok.
Nekem nincsenek emlékeim.
Nos...
Leállhatunk egy picit?
Nem mondanám, hogy konkrét emlékeim vannak róla,
inkább csak a lényére emlékszem.
Nem arra, hogy ki volt, hanem, hogy milyen volt.
Emlékszem arra, hogy mellettem volt,
és emlékszem még arra, milyen érzéseket váltott ki belőlem.
Elég mélyre kell ásnom ahhoz, hogy megtaláljam ezeket,
de általánosságban jól éreztem magam akkoriban.
Akkoriban Texasban éltünk.
Csak mi ketten voltunk.
JAYNE MARIE KOR: 3 ÉV
Látom őt magam előtt.
ANYA KOR: 19 ÉV
Nagyon fiatal volt.
Az apámat Paul Mansfieldnek hívták.
Akkoriban házasok voltak.
Emlékszem, gyerekkoromban anyám
csodálta a filmsztárokat, és sokat járt moziba.
Sokat beszélt erről.
Voltak példaképei.
Ő is egy olyan sztár akart lenni.
Paul Mansfield egy templomba járó, hívő texasi férfi volt,
és őt nem érdekelte az ilyesmi.
De anyám rajongott ezért a világért.
Sztár akart lenni. Színjátszó tanfolyamokra járt.
Arra vágyott, hogy komoly színésznő legyen.
És mindenre képes volt azért, hogy ez sikerüljön neki.
Ezért úgy döntött, hogy Kaliforniába megy, és ott megvalósítja az álmait.
Paul Mansfield is eljött velünk.
De aztán rájött, hogy anya nem akar onnan elmenni,
ezért ő lépett le, és én anyával maradtam.
Eleinte mindenre jelentkezett.
Modellkedett, táncórákat adott.
Édességet árult a Wiltern Színházban.
Mindent megtett azért, hogy felfigyeljenek rá.
És mindenhová elvitt magával.
Sok emlékem van arról az időszakról.
Mert csak én voltam neki.
De aztán felfigyelt rá egy ügynök, aki bejuttatta őt pár meghallgatásra.
Jól tudom, hogy amikor Hollywoodba érkezett,
jelentkezett Jeanne d'Arc szerepére?
Nem jelentkeztem arra a szerepre,
csak egy monológot adtam elő a Jeanne d'Arc-ból Milton Lewisnak,
aki a vezető szereposztó volt a Paramountnál,
hogy elmehessek egy meghallgatásra.
Ám ő úgy gondolta, hogy nem használom ki a nyilvánvaló adottságaimat.
Így kiszőkítette a hajam,
feszesebb ruhát adott rám, és ez lett az eredménye.
Akkoriban egy Los Angeles-i lakásban éltünk.
Próbáltunk megélni.
Aztán hirtelen elkezdett szerepeket kapni.
NŐI DZSUNGEL
Bajos vagy, Al, mindig is az leszel, de most megeszed, amit főztél!
Ki hozta meg a döntést?
Ray Borden.
- Biztos ebben? - Persze.
Bemutatkozott nekem. Mellesleg igen sértő dolgokat mondott.
Beszélgettünk pár dologról, és azt mondta, megőrül John Facendáért.
John Facendáért?
A tévés hírbemondó. Minden este a tévében van.
Este 11-kor, 15 percen át.
Mikor jöttél rá, mi történik?
ÖTÖDIK SUGÁRÚT EGYIRÁNYÚ ÚT
Úgy öt-hat lehettem, amikor kezdtem felfogni a dolgot.
Huszonkét éves volt, és a Broadwayn szerepelt.
ELRONTJA ROCK HUNTERT A SIKER?
A SZEREPLŐK BEMUTATÁSA
MISS MANSFIELD ELSŐ BROADWAY-SZEREPE...
Az a színházi darab, az Elrontja Rock Huntert a siker?,
az tette őt népszerűvé.
LIFE MAGAZIN 1956. ÁPRILIS 23.
JAYNE MANSFIELD A BROADWAY LEGOKOSABB BUTA SZŐKÉJE
Emlékszem, hogy a Plaza Hotelben éltünk.
Egyszer egy húsvét alkalmával csak kettesben voltunk, és azt mondta:
"Van egy meglepetésem. Menj be a fürdőbe!"
És amikor kinyitottam az ajtót, több száz kiscsibe volt bent,
és emlékszem, leültem a földre, és csak nevettem, kacagtam magamban.
Megható visszaemlékezni rá.
Mert szinte érzem, ahogy megölelt, rám mosolygott, és nevetgélt.
LOS ANGELES, KALIFORNIA ÁLLAM
Miután anyukám 34 éves korában meghalt,
a családomnak sok dologgal kellett megküzdenie.
Az egyik ilyen dolog az volt, hogy anyám nem készített végrendeletet.
Így az állam eladta a tulajdonait, hogy kifizessék az adósságait.
És csak pár dolog maradt tőle, amiket megtarthattunk a testvéreimmel.
Megvan a gyerekcipője.
Úristen!
- Bizony. És ezt hordta is. - Igen. Imádom!
De cuki kis cipő!
- Gyönyörű. Csodálatos! - Gondoltam, megmutatom. Igen.
Én ezzel az egésszel szeretném visszakapni az elveszett dolgokat.
Akár a tárgyakat is.
Ezért úgy döntöttem, hogy végre átnézem a családi raktárt,
mert 1969 óta senki sem nyitotta ki ott a dobozokat.
A DALLASI MANSFIELDJE SZTÁR LETT
A SZŐKE LÁNY ÉS ÉN
Bár itt lennének most a testvéreim!
FÉNYKÉPEK
Te jó ég!
Ez ő és Paul Mansfield. A fickó fejét levágta.
Hű!
Sok kivágott kép van.
Kiket vágott még ki?
Nem emlékeztem rá, hogy ez megvan.
Itt van apa.
Ő Mickey.
Mire emlékszel az egészből?
A MOSTOHAANYÁM
Apád még nem volt túl rajta, amikor megismerkedtünk.
Mert anyukád 1967. június 29-én hunyt el.
És Mickey-vel 1968 áprilisában házasodtunk össze.
De mindig vele volt. Ha egyszer megszeretünk valakit,
az örökre a szívünkben marad.
Bárkiről legyen szó, bármennyire is haragszol rá, bármi lehet,
ha szeretsz valakit, akkor örökre a szívedben marad.
Gyertek!
Mickey Magyarországról származott.
Húszéves korában profi gyorskorcsolyázó volt.
Játszott a nemzeti futballválogatottban.
Mellette adagiotáncos volt.
Amikor az Egyesült Államokba jött, csak hét dollár volt a zsebében.
Aztán cirkuszi elkapó lett belőle.
Ez még azelőtt volt, hogy testépítőnek állt volna.
Ő lett Mr. Indianapolis, majd Mr. Indiana.
Aztán Mr. Középnyugat-Amerika, majd végül Mr. Universe.
Mickey mindig azt mondta: "Ha meg tudod álmodni, meg tudod tenni!"
Ilyen volt Mickey.
Szóval, miután Mr. Universe lett,
szerepet kapott egy New York-i darabban Mae West oldalán.
És egy este Jayne Mansfield ott volt a nézőtéren.
Az előadás után találkoztak...
és ott kezdődött el...
a csodás életük.
Szerelem volt első látásra. Bizony.
Mickey nagyon kedves fickó volt.
Látszott, milyen boldog vele anyám.
FRISS HÁZASOK
Az esküvő nagy esemény volt.
Én is boldog voltam.
Utána nagy változások jöttek.
Jayne Mansfield és Mickey Hargitay az American Airline gépével elrepültek.
Nagy tömeg búcsúztatta őket.
Jayne Mansfield az ismeretlenségből
az egyik legismertebb sztárrá nőtte ki magát.
A ROBBBANÉKONY SZŐKE
Ma aláírt egy hosszútávú szerződést a 20th Century Fox-szal.
Jelenleg ő a show-biznisz legtöbbet lefotózott hölgye.
Ms. Mansfield! Nem is olyan rég, 1954-ben
még édességet árult egy hollywoodi színházban.
Minek köszönheti az üstökösszerű emelkedést a hírnév csúcsaira?
Nos, Joyce, elmondom, hogy csináltam.
A külsőmet használom arra, hogy lehetőségekhez jussak.
Ha fogalmazhatok így. De sosem a külsőmből akartam élni.
És szereti ezt?
Ez az eszköz, amivel elérem a célom. Nem mondhatom, hogy szeretem csinálni,
de úgy véltem, hasznos lehet,
ha megmutathatom magam, azt, hogy mit akarok valójában elérni.
Rita Marlowe vagyok, a színpad, a filmvászon és az élő tévéadások sztárja.
Szerintem ez nagyon rossz ízlésre vall.
Micsoda?
Hogy előttem vallasz szerelmet a feleségednek.
Jayne! Hogy tetszik a Goose Légibázis?
Imádom, ha a férfiak mindenre készen állnak.
És most nem viccelt. A radarok bejeleznek a gatyákban.
GOLDEN GLOBE-DÍJÁTADÓ
Jayne Mansfield Beverly Hills-i otthonában vagyok,
ahol a férjével, Mickey Hargitayval él. Körbevezetne minket?
Persze, kövessenek!
- Kezdjük a nappalival! - Megmutatom.
Mit ábrázol az a dísztábla a falon?
A közös címerünk a férjemmel. A nevünk kezdőbetűivel.
Ezt Glenn Holse festette.
A zongorára is ő festett, azokat a kupidókat ön mögött.
Három gyermeke van.
- Igen. Ő ifjabb Mickey. - Szia!
- Bocsánat, hogy őt mutattam be először! - Örvendek!
- Ő Jayne Marie, a kislányunk. - Örvendek!
Ő pedig a legfiatalabb fiunk, Zoltan Anthony.
Mire emlékszel abból az időszakból?
Emlékszem, hogy sokat játszott velünk a medencénél.
Szívalakú medencénk volt.
Óriási volt.
- És ez természetes volt számodra? - Így van.
Nagyon sok állatunk is volt.
Anya imádta az állatokat. Emlékszel az ocelotra, a párducmacskára?
Egy nagy ketrecben volt hátul, amit dzsungelnek hívtunk.
- Szóval saját állatkertetek volt. - Így van.
Vagyis állatkertünk volt, de nem emlékszem rá.
Igen.
Istenem! Kíváncsi vagyok, milyen érzés volt látni őket.
Ez aztán a fényűző élet!
Volt valaha átlagos életetek?
Ezt nehéz megmondani, Marish,
mert gyerekként nincsenek viszonyítási alapok vagy normák...
- Tudod. - Igen.
Elfogadod, ami van, számodra az az életed.
Nem ismersz mást.
De éreztem, hogy szeretnek, és biztonságban éreztem magam.
És a legjobban ez maradt meg bennem.
Emlékszem, egyszer bejött a szobába, és annyit mondott, hogy: "Jó éjt!"
És aztán...
tíz perc múlva visszajött,
és egy óriási ölelést adott nekem.
De nyitva volt a szemem, láttam őt.
Úgy tettem, mintha aludnék, aztán tényleg elaludtam.
Igen.
HEMET, KALIFORNIA ÁLLAM
Köszönöm!
Senki sem hiszi el, milyen öreg vagyok.
Jövőre 100 éves leszek.
A Rusty vagy a Ray nevet használod?
- Rusty. - Rusty.
De bármilyen névre hallgatok.
- Melyik évben találkoztatok? - 1957-ben.
A rajongói levelek kezelésére vett fel, de végül a sajtósa lettem.
Én telefonálgattam, időpontokat foglaltam le,
ilyeneket csináltam.
Formáltam az imázsát. Tudod, hogy megy ez.
Sok bolt megnyitására elhívták.
De ennél sokkal több volt.
Mindenhol megmutatta magát.
A rajongói előtt.
Azt mondta:
"Senkit sem utasítok el, aki egy autogramot kér,
mert nélkülük én sem lennék."
A nagy hírverés ön körül mennyit árt a színészkedésének?
Ugyanannyit van a nyilvánosság előtt
képeken és újságcikkekben, mint a filmekben.
Mondok valamit, Robert.
Egy színésznő életében két fontos dolog van.
Az egyik az, hogy nagyon jó színésznőnek kell lenni,
remek sztárrá kell válni.
Ez rettentően fontos.
A másik fontos dolog az ismertség.
SOPHIA LOREN ELVESZÍTI A "DEKOLTÁZSHARCOT"
JAYNE BEBIZONYÍTJA, HOGY JÓ SOKAT MUTATNI
JAYNE MANSFIELD TÖRTÉNETE
Ma mind azért gyűltünk itt össze...
Szóval minden bevált, amit együtt csináltatok?
Igen, hogyne.
- Amúgy még a gemkapcsokat is megszámolta. - Nagyon aprólékos volt?
Bizony.
"Ezzel mi lett? Az hová tűnt?
Mindent nyomon követett?
Minden dolgot.
MONDD GROUCHÓNAK
Szia, Jayne! Ezt korábban is tudtam, de amikor együtt fotózkodtunk...
Elrontja Rock Huntert a siker?
- Igen. Az vicces volt. - A legcukibb szereplőtárs vagy.
Igen, és a legidősebb is.
Több embernek is elmondtam már, hogy te igazából
nem vagy az a buta szőke, akinek előadod magad.
Az embereknek tudniuk kell, hogy egy igenis értelmes,
érzéki és megértő ember vagy.
Ez az egész csak egy színjáték, és igazából nem ilyen vagy.
- Ez nagyon kedves tőled. Köszönöm! - Szerintem tisztában vagy vele.
Most is csak színészkedsz, igaz?
- Nos... - A legtöbben nem tudják ezt.
Szerintem ennek így kell lennie.
Az emberek azért fizetnek, hogy egy bizonyos énemet lássák,
és...
És megkapják, amiért fizettek.
Szóval nekem ez is egy szerep, amit színésznőként eljátszom.
Mesélnél arról a személyről, akit alakított?
- Szerinted honnan jött ez az énje? - A stúdiók ezt várták el tőle.
JOBB, MINT MARILYN MONROE!
Lényegében lemásolta Marilyn Monroe-t.
Ez én vagyok a tengerparton.
HÉTÉVI VÁGYAKOZÁS 1955
A hajam akkor hosszabb volt. Észrevetted?
Jaj, Rock Huntington! Tudom, hogy szeretnél megcsókolni,
de előbb tölts egy pohár pezsgőt, szerelmem!
Nagyon bonyolult volt a kapcsolatom a hangjával,
mert nem értettem, miért beszélt úgy, és mindig felidegesített.
Szerintem Jayne sem szerette, de ez juttatta el oda, ahova, így...
Sodródott az árral.
- Milyen állatok vannak még otthon? - Van egy ocelotunk és egy pásztormejnónk.
- Ocelot? Egy kisebb tigris? - Igen.
"Van egy ocelotom és egy pásztormejnóm, van még egy elefántunk, és..."
Pont így beszélt.
De nem mindig beszélt így.
- Ez csak egy szerep volt neki. - Igen, egy karakter.
A megjátszott Jayne.
Beszélt neked valaha is arról, mit csinál?
Nem vitattuk meg a dolgot. Egyszerűen csak benne éltünk.
De otthon nem beszélt olyan furcsa hangon.
Felkötötte a haját, és úgy napozott.
Otthon nem sminkelte magát, semmi ilyesmi.
Csak egyszerűen Jayne volt.
Remek humorérzéke volt.
Volt egy házi telefonrendszerünk, és amikor átjött egy barátom,
akkor mindig belekiabált, és fura hangokat adott ki.
De jól ki tudta fejezni magát.
Beszélt franciául, olaszul, spanyolul és magyarul.
És azt akarta, hogy mi is
minél többet lássunk a világból.
Elvitt engem a Walter Reed Kórházba,
hogy meglátogassuk a háborúból visszatérő katonákat.
Nagyon együttérző volt velük.
És meg akarta mutatni nekem, hogy az élet más is lehet.
Ott feküdtek, és nem volt ott senki.
Nem volt, aki fogta a kezüket, vagy azt mondta: "Szeretlek!"
Volt egy bizonyos személy,
aki nagy hatással volt rám, mert elvesztette az egyik lábát.
És leginkább az idegesített fel, hogy...
Hogy egyikük sem...
Hogy büszkék voltak a tetteikre.
Egyáltalán nem szomorkodtak.
Ott nem adta ki magát valaki másnak.
Az tényleg ő volt.
Milyen érzés volt neked tudni,
hogy milyen valójában,
és közben látni, mennyire másként viselkedik nyilvánosan?
Nem éreztem természetesnek, és nem tartottam helyesnek.
Inkább oda sem figyeltem, amikor meghallottam a megjátszott hangját.
Mert tudtam, hogy nagyon eszes volt.
A hegedülésem és zongorajátékom
emlékeztesse önöket dr. Samuel Johnson híres történetére!
Ő amikor meglátott egy kiskutyát, ami a hátsó lábain járt,
azt mondta: "Nem vártam, hogy tökéletesen csinálja.
Már az is meglepett, hogy képes rá."
Ez azt bizonyítja,
hogy nemcsak hegedülni és zongorázni tudok,
hanem azt is tudom, ki az a dr. Samuel Johnson.
A NAGYMAMÁM ("DANMAMA")
Ön tanította énekelni és táncolni, Ms. Peers?
Igen, így van, Ralph.
Ahogy idősebb lett, hegedűórákat és zongoraleckéket vett.
Philip Williams, a dallasi SMU tanára volt az instruktora,
aki hitte, hogy egyszer fel fog lépni a Carnegie Hallban.
Olyan tehetséges volt.
Azt tudod, hogy a hegedű és a zongora
miért nem játszott nagyobb szerepet abban, amit később csinált?
Nem tudom, nem beszélhetek helyette.
De azt tudom, hogy azt akarta elérni, hogy komoly színésznő legyen belőle.
Már az elején tisztázta ezt velem.
És ő próbálkozott.
Semmi közöm hozzá,
de tudod, mit tettem egyszer egy pasival, akit szerettem?
SZESZÉLYES AUTÓBUSZ 1957
Széttörtem egy széket a fején, mert megcsókolt egy spinét egy partin.
Többé biztos nem tette.
Nem tudom. Többé nem láttam.
De már nős. Boldog házasságban él.
És velem mi lett?
Hidd el, csodákra képes egy szék, amit széttörsz egy férfi fején.
Olyan csodákra, amik szebbé teszik az életed.
Miért nem volt több ilyen szerepe?
Nem kapott ajánlatokat.
Ezért tette, amit tennie kellett.
Marilyn Monroe csodába illő élete tragikus véget ért,
amikor 36 évesen hirtelen meghalt.
Híres testét kigurították a hollywoodi otthonából,
ahol egy üres üveg altatót találtak mellette.
Élvezte, hogy szexszimbólum volt, de nem volt buta szőke.
Sokan alábecsülték a színészetre vágyakozását.
Anya felnézett Marilynre...
de szerintem rájött,
hogy a szőke nő szerepe skatulyába zárja őt.
És akkoriban elmondta nekem,
hogy meg akart szabadulni attól az énjétől.
Mrs. Mansfield! Van olyan kérdés, amire nem szívesen válaszol?
Igen. Nem szeretem, amikor a méreteimről kérdeznek,
mert többször kérdezték már tőlem, és nem szeretem, ha kérdezgetik.
Úgy érzem, hogy a testemről többet beszélnek,
mint az eszemről.
És szeretnék ezen változtatni.
ÚJ "MANSFIELDET" LÁTHATUNK
"Jayne, te egy újabb gyönyörű, ám buta szőke vagy.
Egy igazi figyelemhajhász." Mit gondol ezekről a jellemzésekről?
Nos, nem egész pontosak.
Eleinte válaszoltam az ilyen kérdésekre,
de mostanában nem tudtam,
mert a karrierem olyan tempóban halad előre.
AZ "ÚJ" JAYNE MANSFIELD SZERETNE BIZONYÍTANI
Jayne! Az imént beszélgettünk, mindenféle próba nélkül.
De aggódom önért. Viszont nem rossz értelemben.
Mi ez az új énje? Miért kellett?
- Nos... - Ez komoly?
Igen, nagyon is.
Igazán szerencsésnek mondhatom magam, amiért mindenki úgy ismerhetett meg
az évek alatt, mint egy szép lányt.
Igen, ezzel egyetértek.
Bocsánat! Annyi az új énemnek.
De miben változna meg?
Mintha egy ejtőernyőt akarna elrejteni. Tudja...
Jól ment a sora. Egy határt nem lépett át, de...
Pontosan erről van szó.
Szerintem mindenen túl vagyok, és végre önmagam lehetek.
Éveken át valaki más voltam, és ideje, hogy önmagam legyek.
- Komolyan hegedülni akar? - Eljátszanék önnek pár taktust.
- Jól hegedül? - Szoktam hegedülni.
Állítanom kell rajta. Túl feszes a vonóm.
- Szerintem... - Ez miért volt vicces?
Ezt inkább ne feszegessük!
Kit érdekel? Csókoljon meg!
Nemsokára folytatjuk,
de előtte egy fontos üzenet David Wise-tól...
A színészi tudása mellett
inkább a zenéje szimbolizálja nekem
azt a Jayne-t, akit meg akarok ismerni.
Pár éve megkerestem egy hegedűt, amiről azt hittem, hogy az övé volt.
De kiderült, hogy valószínűleg nem.
De azt a személyt is megkerestem, aki megvásárolta az anyukám házát
tíz évvel a halála után.
Az énekes-dalszerző, Engelbert Humperdinck vette meg.
2002-ben adta el a házat, és utána lerombolták azt.
De megtartott pár dolgot, például az anyám zongoráját,
és éveken át reménykedtem benne, hogy hajlandó lesz megválni tőle.
Üdv, John! Itt Mariska.
Mariska? Úristen!
Ön még mindig Louise barátja?
Igen.
Louise azt mondta nekem, hogy Engelbert el akarta adni a zongorát,
és aztán egy hónapon át nem keresett.
Megpróbálom megkeresni önnek.
Az csodás lenne, John. Nagyon szépen köszönöm!
Folyamatosan ugyanannál a kérdésnél lyukadok ki:
"Vajon élhette volna másképp az életét?"
Csak 21 éves volt, amikor belevágott.
És formálták az őt körülvevő emberek.
És sajnos rossz emberek vették körbe.
Mickey-t leszámítva.
Lenne egy kérdésem.
Amikor átnéztem a raktárban talált képeket,
ezt találtam.
Találtam egy csomó ilyen képet.
Mickey az.
Emlékszem, láttam is, amikor vagdosta a képeket.
Elmondta, miért tette?
Nem emlékszem. Ha rossz kedve volt, nem mentem a közelébe.
Érdekel, mi történhetett.
Vajon mikor siklott ki az életük?
Te tudod, mi történt?
Tudom, hogy nem egyeztek pár dologban. Például a gyerekek nevelését illetően.
SZERETLEK, JAYNIE
De Jayne karrierje sem szárnyalt.
A FOX KIRÚGJA MANSFIELDET
...AGGÓDIK A KARRIERJE MIATT.
Ezért újra buta szőkéket alakított.
EDDIG OLVASHATTAK RÓLA...
Nem volt neki könnyű.
JAYNE MANSFIELD CENZÚRÁZATLANUL!
De szerintem Mickey-nek sem volt könnyű.
Jayne-en teljesen úrrá lett az elkeseredés,
mert nem azt csinálta, amiről álmodott.
És úgy vélem, hogy áldozatául esett
a depressziónak.
Lehangoltan az ember nem önmaga.
De Mickey azt mondta, hogy a dolgok azért romlottak meg végleg,
mert Jayne...
Jayne nagyon szeretett a középpontban lenni.
Azt nagyon szerette.
És közben persze megismert más férfiakat,
így a házasságuk szétesett.
Szerintem Jayne nagyon megbántotta Mickey-t.
Szerintem...
Szerintem hiba volt elválnia Mickey-től.
JAYNE MANSFIELD ELVÁLT A FÉRJÉTŐL
Mickey volt a legjobb hatással az életére.
És hiába okozott nagy fájdalmat neki,
Mickey szerette őt.
Mindig is szerette.
Még a válásuk után is.
És mi történt a válásuk után?
Utána még többször visszajött Mickey-hez.
Olyankor újra összejöttek pár hónapra.
JAYNE HÍVJA MICKEY-T
Jayne akkoriban volt terhes veled.
1963 OKTÓBERE
Jayne, Mickey! Üdv Kaliforniában! Milyen érzés itthon lenni?
Nos, csodálatos érzés.
Nagyszerű. Tényleg.
Én tavaly márciusban voltam utoljára itthon.
Azóta bejártam az egész világot.
Nemrég forgattam egy filmet Jugoszláviában és Rómában.
És most újra itt vagyunk Mickey-vel, hogy folytassa a tévés munkáját,
és lesz még egy gyerekünk.
Bizony.
Januárban vagy december végén megszületik a negyedik gyermekünk.
A NEGYEDIK BABA
Én vagyok a negyedik baba.
És mire én megérkeztem,
már sok probléma lehetett.
Néhány képen azt érzem,
hogy nem sokat tartott engem az ölében.
Mindig valami mást csinált,
és nekem boldogulnom kellett.
Nem tudom, volt-e időnk kötődni egymáshoz.
Nem tudom, sikerült-e.
Ők az én gyermekeim.
Szeretne mesélni róluk?
Ő itt Miklós.
Ő Zoltán.
- Mária. - Mária Magdolna.
- Kérdezhetek valamit a nevemről? - Persze.
Az anyakönyvi kivonatomon Mariska Magdolna szerepel.
- Igen. - Oké?
- De ti Mariának hívtatok. - Így van.
Eredetileg Maria volt a neved.
- Mindig is Maria volt? - Igen. Eredetileg.
A Merv Griffin Show-ban Mariának hívott.
Igen.
- Hogy hívnak, drágám? - Maria vagyok.
Maureen?
Maria.
Nagyon odavolt a nevedért.
Voltunk egy helyen, ahol épp interjút készítettek vele,
és a riporter megkérdezte:
"Hogy van a kicsi Mariska?"
Mire Jayne: "Mariának hívják. Lebetűzöm! M, A, R, I, A. Maria."
Említette, hogy a férjem is bejöhet, csak kiugrott valahová.
- Talán már visszajött. Behívhatjuk? - Matt!
Jöhet az egész banda! Matt Cimber!
Helló, Matt!
AZ ÉDESANYÁM HARMADIK FÉRJE
Jayne Mansfield.
Nem ismerem. Hogy van?
Emlékszem arra, amikor betoppant az életünkbe.
És elég rosszul éltük meg. Azt kérdezgettük: "Hol van apa?"
Aztán hirtelen olaszok lettünk,
mamának és papának kellett szólítani őket, mire én: "Mi a fasz?"
- Nagyon fura volt. Igen. - Tényleg?
Aztán kezdett eléggé gázos lenni a családi életünk.
Mindig veszekedtek. Sakálként ordítoztak.
Matt hirtelen haragú volt,
de Jayne sosem ismerte ezt be.
Ha valaki felkérdezte, azt mondta: "Minden rendben van."
Ha én kérdeztem róla, ezt mondta: "Néha vitázunk, de megvagyunk."
De voltak zúzódások a testén.
Miért ment hozzá?
Azért, mert rendező volt.
De nem segítette Jayne karrierjét.
BÚTOROZOTT EGYÁGYAS SZOBA 1966
A '60-as években megváltoztak a dolgok.
JAYNE MANSFIELD KEZD UNALMASSÁ VÁLNI
Ezért éjszakai klubokban kezdett dolgozni.
- A jelenlegi előadása mit foglal magában? - Egy kis éneklést, egy kis táncot.
Vicceket mesélek. Jól szórakozom.
Nem éneklek úgy, mint Judy Garland,
és nem táncolok úgy, mint Cyd Charisse.
Csak egy előadóművész vagyok.
Akkoriban kezdett el inni...
és gyógyszereket szedni.
Fogtam magam, eldugtam a bourbonjét, és...
kidobtam a gyógyszereit, ilyeneket csináltam.
Szóval gondoskodtam róla.
Matt volt a legrosszabb dolog, ami valaha történt vele.
Tony volt az egyetlen pozitív hozadéka.
Bemutatunk egy újszülött gyermeket,
akinek Jayne Mansfield az édesanyja. Ez egy nem mindennapi dolog.
Menjünk a hollywoodi színfalak mögé, és tekintsük meg a gyermeket!
Az apám, Matt, sosem beszélt anyáról.
Ami eléggé sajnálatos dolog,
mert én magam sem kérdeztem róla soha, és nem tudom, miért.
De az apád és az anyánk...
Hallottam dolgokat róluk, amiket...
- Amiket mindig féltem felhozni neked. - Nos...
Elég szörnyű dolgok történtek.
Így van.
- Mármint köztük. - Biztosan igazad van. Biztosan.
De...
Én nem tudok ezekről a szörnyűségekről. És nem tudom, tudni akarok-e róluk.
Mert nem akarom cipelni a súlyát...
mert szerintem nem lenne semmi haszna.
PEN ARGYL, PENNSYLVANIA ÁLLAM
1936. április 11.
A 32 éves Herbert W. Palmer
phillipsburgi ügyvéd és Pen Argyl, Pennsylvania állam szülötte
hirtelen meghalt az automobiljában
miközben Phillipsburgben a Morris Street-i
dombon haladt egy szombat este.
A dombra felfelé hajtva rosszul lett.
A felesége megállította az autót.
Az orvos halottnak nyilvánította Mr. Palmert. Szívroham érte.
Maga után hagyta a nejét, Mrs. Vera Palmert
és a lányát,
Vera Jayne-t.
ÉDESANYÁM KOR: HÁROM ÉV
Szerintem itt fogom kezdeni.
Ő volt az én édesanyám.
Ez a kislány, akinek meghalt az apja,
amikor ő még csak hároméves volt.
És ott volt mellette az autóban.
Itt kezdődik Jayne története,
egyből egy veszteséggel.
És erre azt mondom: "Ez ismerős történet."
Mesélt neked egyáltalán a gyerekkoráról?
Nem, sosem mesélt róla.
De azt tudom, hogy meghalt az apukája.
Az a veszteség egész életén át elkísérte.
Többször láttam őt sírni, ahogy a fényképét nézegette.
Az emberek nem ismerik a történetét, csak annyit tudnak, amit látnak.
Nem mindig hozott jó döntéseket férfiak terén,
de én úgy gondolom,
hogy a szenvedése visszavezethető arra, hogy meghalt az édesapja.
És egész életében az apját kereste mindenkiben.
Fiatal lányként az apját kereste.
1966 JÚLIUSA
Szóval 1966-ban
Jayne végre el akart válni Matt Cimbertől.
JAYNE MANSFIELD EL AKAR VÁLNI A HARMADIK FÉRJÉTŐL
És akkoriban
elkezdett járni a válóperes ügyvédjével, akit Sam Brodynak hívtak.
ÉDESANYÁM VÁLÓPERES ÜGYVÉDJE
Egyáltalán nem kedveltem a fickót. Nagyon sokat veszekedtek.
Emlékszem, egy reggel bementem anyám szobájába,
és napszemüveg volt rajta.
És ez az egész nagyon meghökkentett.
Kisfiúként nem értettem, miért van anyán napszemüveg.
De amikor levette, látni lehetett a monokliját,
és emlékszem, hogy azt fájt látni.
Tudtam, hogy rossz ember. Egyből láttam rajta.
Úgy érezte, hogy mindent elveszített.
De...
AZ ÉDESAPÁM 1989-ES INTERJÚ
...azt nem fogta fel, hogy ő maga milyen értékes volt.
És aki nincs tisztában az értékeivel,
az valóban mindent elveszít.
Próbáltam mondogatni neki, milyen értékes nő,
hogy az a legfontosabb dolog.
Rám mindig számíthatott. Ezt tudta, de néha ez sem volt elég neki.
1967 JÚNIUSA
Egy 1967-es éjszakán
Jayne New Yorkban volt Sam Brodyval,
és felhívta Mickey-t, hogy menjen a városba.
Akkor már jártunk Mickey-vel.
Így együtt mentünk el hozzá.
Nagyon zaklatott volt. Nem volt önmaga.
Mickey-vel elmentek vacsorázni.
Mickey próbált segíteni Jayne-nek Sammel kapcsolatban.
Aztán két héttel később
Jayne-nek a Mississippi állambeli Biloxiban volt fellépése...
éjfélkor pedig már indulniuk kellett New Orleansba.
Te, Mickey és Zolie utaztatok az ő kocsijában,
plusz a sofőr és Sam Brody.
Akkor történt.
Szívesen mondanék valamit, de nem akarok beszélni erről,
mert azok voltak az élete utolsó percei.
Ez túl személyes.
Az édesanyám...
Igen.
Szóval...
Anya vitatkozott az elöl ülő emberrel.
Sam volt az.
El akarta hagyni Samet.
És emlékszem, hogy anya a hátsó ülésre ült.
Aztán bement egy benzinkútra, és felhívta apát, mert apa mondta,
hogy hívta őt.
Egy órával előtte beszéltem vele.
A telefonban azt mondta:
"Még körülbelül egy-másfél órát utazunk.
Már nagyon későre jár.
A gyerekeket beültetem hátra, hadd aludjanak!"
Ő a kocsi első ülésére ült.
És gyakran gondolok arra, hogy miért nem maradt velünk
a hátsó ülésen?
Emlékszem, hogy nyugtatgatott.
Azt mondta, hogy nem lesz baj.
És körülbelül 20-30 perc múlva
hallottam, hogy hangosan sikít.
És ennyi volt. Utána csend lett.
Ragacsosak voltak a kezeim, a karjaim.
A bőröm rászáradt a csontjaimra,
olyan véres volt mindenem.
Aztán felnéztem és megláttam...
Azt hittem, anyát láttam az első ülésen.
Egy szőke nő volt.
De ahogy megfordult és visszanézett ránk,
rájöttem, hogy nem anya volt.
Valaki más volt az, aki ránk talált az út szélén.
Emlékszel, mi történt azután, hogy kivettek a kocsiból?
Elaludtam.
Egy kórházba vittek minket.
De útközben felébredtem.
Körbenéztem, és nem láttalak téged.
Megkérdeztem, hogy: "Hol van Maria?"
Erre azt mondták: "Ki az a Maria?"
Ezért visszamentünk a helyszínre.
Az anyósülés alá voltál beékelődve.
Fejsérülésed volt.
És...
Isteni csoda...
hogy Zolie felébredt.
JAYNE MANSFIELD AUTÓBALESETBEN MEGHALT
MEGHALT A SZÍNÉSZNŐ, AZ ÜGYVÉD ÉS A SOFŐR
A GYEREKEK TÚLÉLTÉK A HÁTSÓ ÜLÉSEN
ÉLETBEN MARADTUNK, HOGY TOVÁBB SZERETHESSÜNK
A történtek után...
JAYNE MANSFIELD MEGSÉRÜLT LÁNYA
...Mickey felhívott...
és megkért, hogy menjek a kórházba.
IFJABBIK MICKEY KOR: NYOLC ÉV
ZOLIE KOR: HAT ÉV
ÉN KOR: HÁROM ÉV
Amikor Isten elvette tőlünk Jayne-t,
álmodtam vele.
Az álmomban egy futballpályán voltunk,
ahol volt egy színpad,
és megjelent egy limuzin.
Kinyílt a limuzin ajtaja,
és Jayne keresztülsétált a pályán.
Odajött hozzám, és azt mondta:
"Nagyon örülök, hogy te vigyázol a gyerekeimre.
Remek munkát végzel."
Csak egy álom volt,
de nagyon sokat jelentett.
Butaság volt, de sokat jelentett nekem.
De úgy gondolom, hogy Mickey-vel egy szerető otthont biztosítottunk nektek.
A családunk próbált egy új életet élni.
Jayne Marie a bácsikájához költözött,
Tony az apjához ment,
mi pedig új házba költöztünk.
Ezek az első emlékeim.
Emlékszem, hogy sokat ültünk az ebédlőasztalnál.
Volt egy játékom apával. Ha nem akartam valamit megenni,
akkor átadtam neki, és ő megette.
Nagyon sokat nevettünk. Azok voltak a legszebb pillanataink.
De nyáron a család mindig Európába utazott,
és engem néha egyedül küldtek el a nagymamámhoz.
A NAGYMAMÁM ("DANMAMA")
Ilyenkor szomorú voltam, mert úgy éreztem,
hogy elválasztottak a családomtól.
Tizenkét éves koromban
újra a nagyinál voltam.
Áhítattal meséltem neki az apámról, mint mindig.
Ekkor a nagyi különös tekintettel rám nézett és annyit mondott:
"Csak én vagyok neked."
És tudtam, hogy ez jelentett valamit,
de nem tudtam, mit.
Amikor 21 éves lettem, akkor egy Sabin Gray nevű srác,
aki a Jayne Mansfield rajongói klubot vezette,
többször is próbált áthívni magához.
Ilyeneket mondogatott: "Csak egy Valentin-napi parti lesz."
Sabin kitartó volt. Mondogatta, hogy milyen sokat jelentene, ha elmennék.
Végül beadtam a derekam.
Amikor odaértem, a falak tele voltak anya filmes posztereivel,
életnagyságú kartonfigurái,
meg hasonló dolgai voltak, amiket gyűjtött.
Egy kissé fura volt számomra.
De aztán pár évvel ezután, amikor 25 éves voltam,
Sabin újra áthívott magához.
Kettesben voltunk.
Sabin nekem szegezte a kérdést: "Szeretnél látni egy képet Nelsonról?"
Visszakérdeztem: "Ki az a Nelson?"
Erre Sabin teljesen elsápadt,
kifehéredett, mint aki kísértetet látott.
Rémülten nézett rám, és azt mondta:
"Valószínűleg nem igaz, szóval hagyjuk!"
Mire én: "Mi nem igaz?"
Átment egy másik helyiségbe, hozott egy könyvet,
kinyitotta, és egy képet mutatott benne nekem.
Egyszerűen nem akartam hinni a szememnek.
Önmagamat láttam, csak férfiban.
Olyan érzés volt...
Mintha kirántották volna a talajt a lábam alól.
Olyan érzés volt,
mintha minden összeomlott volna körülöttem.
Az egész világom semmivé lett.
Az életem visszavonhatatlanul megváltozott.
Ezután elmentem kocsival apához.
Besétáltam a házba.
Sírtam, mint a záporeső.
Azt kérdeztem tőle:
"Miért nem mondtad, hogy nem te vagy az apám?
Hazudtál nekem!"
És akkor ő...
Ő visszakérdezett: "Miről beszélsz? Szeretlek! Az én lányom vagy!
Hol hallottad ezt? Baromság az egész!"
Ő sokkal jobban kiakadt, mint én.
Látszott rajta, hogy jobban összetört.
Rettentően bántott a dolog,
de láttam rajta, hogy neki még jobban fájt.
Ezért eldöntöttem, hogy többet nem beszélek erről.
Hogy többé nem hozom ezt fel neki.
És így is történt.
De a történtek után
pokoli időszakon mentem keresztül.
Senkinek sem beszéltem erről.
Minden este sírva aludtam el,
mert annyira elveszettnek éreztem magam.
Identitászavarral küzdöttem.
Mariska vagyok, vagy esetleg Maria?
Magyar vagy olasz?
Ki az igazi apám? Kihez tartozom?
Ezt még tetőzte az az érzés is, hogy egy futó viszonyból születtem,
mint egy bűnben fogant fattyú.
Rettentően
dühös voltam anyámra,
mert ilyen zűrben hagyott.
És azért is, mert megbántotta apámat.
És mert miatta elhagyatottnak és magányosnak éreztem magam.
Csak úgy élhettem túl ezt az egészet,
hogy kimetszettem magamból, megtagadtam mindent,
ami anyámra emlékeztetett.
De közben ott volt az a másik férfi.
Vajon ki lehet ő? Tud egyáltalán rólam?
Vagy soha nem is gondolt rám?
Biztosan tudott rólam, de akkor miért nem jelentkezett?
A fickó egy előadóművész volt.
És öt évvel később, amikor 30 éves lettem, egy barátommal elmentünk Atlantic Citybe,
és megnéztük az egyik előadását.
Az előadás után találkoztunk, és azt mondtam neki:
"Szia, Nelson! Mariska Hargitay vagyok. Ha jól tudom, ismerted az anyámat."
Ő végignézett rajtam,
elkezdett zokogni, majd megfogta a fülemet.
Majd azt mondta: "Harminc éve várok erre a pillanatra."
Ha jól emlékszem, aznap hajnali ötig beszélgettünk.
Elmondta, hogy van két húgom.
Elmesélt nekem mindent.
Ez 30 évvel ezelőtt volt,
és én azóta titokban tartottam.
LAS VEGAS, NEVADA ÁLLAM
- Hát itt vagyunk. - Igen.
- Tegnap éjjel nem tudtam aludni. - Tényleg?
Azon agyaltam, hogy mi ketten már 25 éves korom óta titkoljuk ezt.
Igen.
Nagyon sokáig vártam erre.
Köszönöm a türelmed.
Viccelsz?
Amikor 1965-ben Vegasba jöttem, akkor egy újságíró azt kérdezte:
"Maga az a Nelson Sardelli, akinek viszonya volt Jayne Mansfielddel?"
Mire én: "Kérhetek egy szívességet?"
Erre ő: "Mit?"
"Nézze meg az előadásom! Ha szar leszek, keresztre is feszíthet,
véget vethet a karrieremnek,
de ne említse meg a kapcsolatunkat!"
Nelson Sardelli! Nagy tapsot neki!
ATLANTA, GEORGIA ÁLLAM
1963 MÁRCIUSA
A karrierem elején jártam,
és Atlantában felléptem egy műsorban.
Azon az éjszakán úgy döntöttem, hogy sétálok egyet.
Hirtelen megláttam egy klub előtt várakozó tömeget.
Amikor bementem a klubba, a pincérnő repült felém.
Azt mondta: "Itt van Jayne Mansfield."
Én odamentem Jayne-hez,
ő rám nézett, és olaszul szólt hozzám.
Ennyit mondott: "Buona sera!"
Majd: "Nézze meg az előadásom!"
Így is tettem.
És amikor vége volt, annyit mondott: "A maga kocsijával megyünk."
Mire én: "Hoppá!"
Hol volt ekkor az apám?
Volt valami családi viszály közöttük.
Akkor épp nem beszéltek egymással.
Szóval külön éltek, vagy mi volt köztük? Csak szeretném tudni...
Külön éltek. Viszály volt köztük.
- De nyilvánosan mutatkoztatok. - Nagyon sokat.
Mindenhová együtt mentünk.
Aztán közös fellépéseink is voltak.
Utána megismertem a gyerekeket.
Elmentem Juarezbe a válóper miatt. Ott voltam vele.
JAYNE MANSFIELD ELVÁLIK A FÉRJÉTŐL
NELSON SARDELLIVEL ÉRKEZIK EL PASÓBA
"SZERETNÉNEK ÖSSZEHÁZASODNI."
Utána közösen forgattunk egy filmet Németországban.
VÁGYÓDÁS ST. PAULI UTÁN 1963
Kibéreltünk egy autót,
és bejártuk egész Európát.
- Ezek hol készültek? - Az Alpokban.
Mesélj ezekről!
Ekkor érkeztünk meg Olaszországba.
- Mikor tudtad meg, hogy terhes? - Még Németországban.
Hű! Ezt nem tudtam. Ez...
- Ejha! - Bizony!
Apák napja, 1963.
"Nelsonnak.
Ez a nap számunkra a legkülönlegesebb.
Elültettük örökké tartó szerelmünk apró facsemetéjét,
amiből egy nap erős tölgyfa lesz majd.
Te amo, al di la. Jayne."
Az "al di la" annyit jelent,
hogy "mindennél jobban".
"Kedves mama!
Talán életem egyik legnehezebb időszakát élem át.
Nem tudok dönteni Mickey és Nelson között.
Két férfi is szeret engem.
Mindketten őszintén szerelmesek belém.
Remélem, Isten megmutatja nekem az utam,
mert mostanában igen lehangolt vagyok emiatt."
1963 JÚNIUSA
HÁROM HÓNAPJA EGYÜTT NELSONNAL
Az utazásunk végén elmentünk a Szent Péter-bazilikához.
RÓMA, OLASZORSZÁG
Ahol ezt mondta: "Tegyünk fogadalmakat!"
Gyönyörű volt.
Rám nézett, és azt mondta: "Nelson!
Ha összeházasodnánk...
és teherbe esnék egy másik férfitól...
visszafogadnál?"
Nem hittem el. Ezt válaszoltam: "Hogy kérdezhetsz ilyesmit?"
Érted?
Egyszerűen...
Összeomlottam.
És nem tudtam elfogadni.
Ez túl sok volt nekem.
Ezt mondtam neki: "Jayne, holnap visszamész Amerikába, én itt maradok.
És többé nem fogunk találkozni."
Tudtad, hogy a te gyermekeddel terhes?
Igen.
Nem tagadom, Mariska.
És ez életem legnagyobb szégyene.
Tévedtem.
Utána beszéltél még vele?
Felemészt az, hogy úgy döntöttem, soha többé nem beszélek vele.
Mások fizették meg az árát
a mi szerelmi viszonyunknak.
Jayne, Mickey! Üdv Kaliforniában! Milyen érzés itthon lenni?
Nagyszerű. Tényleg.
Én tavaly márciusban voltam utoljára itthon.
És most újra itt vagyunk Mickey-vel, hogy folytassa a tévés munkáját,
és lesz még egy gyerekünk.
Bizony.
Elképzelni sem tudom, mit érezhetett édesapád.
De hálával tartozom neki.
Miért nem kerestél a születésem után?
Amikor az édesanyád meghalt,
akkor a nagymamád, Vera azt akarta, hogy zavarjam meg az állóvizet,
és jelentkezzek be érted, meg ilyenek.
De akkorra már Mickey-t ismerted az édesapádként.
És a testvéreid is ott voltak.
Mit tehettem volna, ami számodra hasznos lett volna?
És ahogy teltek az évek,
egyszer volt lehetőségem Mickey Hargitayval beszélni.
Ezt mondta nekem:
"Nelson!
Nekem senki se mondja meg, ki a gyermekem apja!"
Erre azt válaszoltam:
"Nem foglak kínos helyzetbe hozni.
Soha."
Jayne Mansfield három gyereket szült a második férjének, Mickey Hargitaynak.
Miklóst, akinek nehéz kimondani a nevét, Zoltánt és Mariska Hargitayt.
Az édesanyjuk halála után az édesapjuk nevelte őket.
- Nagyon örvendek, Mariska! - Én is.
- Mickey! Nagyon örülök! - Örvendek!
Köszönöm!
Mariska! Mennyit mesélt neked az édesapád az anyukádról?
Miket mesélt neked róla?
Nos, néha szóba szoktuk hozni, amikor mindenféléről beszélünk.
Így konkrétan nem szoktunk csak róla beszélgetni.
Mielőtt rájöttem a dologra, beszéltetek apával Nelsonról?
Biztosan volt róla szó.
Ha fel is jött a téma, lezárta annyival, hogy: "Én vagyok Mariska apja.
Én vagyok az apja. Pont."
És bár lettek volna kérdéseim a dologgal kapcsolatban.
megtiszteltem Mickey-t azzal,
hogy ő mondhassa el, amit esetleg tudott.
Mariska születése után az édesanyjával, Jayne Mansfielddel Magyarországra mentünk,
és bejelentettük őt a szüleimnek,
és az anyukám szerette volna, ha Mariskának neveznénk el.
Így lett belőle Mariska. Ő egy igazi magyar.
Mickey remek apa volt.
És nagyon szeretett téged.
Képes volt nagyon könnyen túltenni magát a fájdalmon.
Ezt sokszor alkalmazta Jayne-nél.
Ő akkor és ott eldöntötte, hogy Mariska az ő lánya,
és a halála napjáig tartotta magát ehhez.
JAYNE MANSFIELD TRAGIKUS ÉS REJTÉLYES ÉLETE
"Noszogatott, hogy vigyem oda hozzá azt az olaszt.
Beszéltem a tulajjal,
és Erwin nemsokára megjelent Jayne asztalánál,
nyomában a jóképű olasszal.
Nelson Sardelli néven mutatta be az olasz fickót,
aki ezen a néven lépett fel egy közeli klubban.
Nem hangzottak el fontos dolgok,
de Jayne számára ez egy fontos első találkozás volt.
Ahogy eljöttünk a klubból, közölte,
hogy ez a fickó lesz a gyereke apja,
hogy lesz végre egy gyönyörű olasz gyereke, akire mindig vágyott."
Szerinted mit gondolna a könyvedről?
Nos, lenne pár hozzászólása:
"Miért írtad ezt le? Ezt mondjuk kihagyhattad volna."
Szerinted neked kellett elmesélned a vér szerinti apám történetét?
Igen, azt a részét, amit tudtam.
Amikor megírtad ezt, akkor tudtad, milyen hatással lesz ez a családomra?
Nem.
Sajnálom, ha bárkit is megsértettem a könyvvel!
Csak az igazságot írtam le, amit én tudtam.
De senkit sem akartam megbántani, és sajnálom, ha mégis sikerült!
A saját történetem visszaszerzése.
Nekem ez az egész erről szól.
Összesen 35 éven át próbáltam eltitkolni ezt a történetet,
apám iránti tiszteletből.
Csakhogy rájöttem valamire.
Néha a titkolózás nem használ senkinek.
Sok idő kellett ahhoz, hogy rájöjjek erre.
Sokat gondolkoztam...
a közös utunkról, ami hosszú és göröngyös volt.
Igen.
Voltak benne jó és rossz dolgok, problémák,
vidámság, szomorúság, minden.
És szerintem ti is sokat vártatok erre a napra.
Igen.
Emlékszem arra, amikor megtudtam, hogy van egy nővérem.
A középiskola kezdetén lehetett.
Tökre nyitott család voltunk,
de apa íróasztalának mindig zárva volt az egyik fiókja.
Az igazság az,
hogy szinte mindig tudod, ha valaki titkolózik.
Mert aki nem titkolózik, az nem csinál furcsa dolgokat.
Szóval már kiskoromban is tudtam.
Vagyis azt tudtam, hogy titkol valamit.
Így egy nap sikerült kinyitnom a zárat,
kihúztam a fiókot,
és megláttam egy borítékot a végében.
Amit a nagymamád írt az anyukád halála után.
Ez állt benne: "Kedves Nelson..."
Úgy mondom el, ahogy 11 évesen értelmeztem.
Ilyesmi volt: "Kedves Nelson!
Tudom, hogy vannak gyermekei,
Biztosan klassz gyerekek,
de van még egy csodás gyerek, akinek maga az apja,
és jobb a többi gyerekénél."
Ezért mondtam, hogy nem szó szerint idézem,
de ahogy olvastam, az állt benne, hogy az övé a gyerek.
Berontottam a konyhába a levéllel,
sírtam, és azt kérdeztem: "Ez meg micsoda?"
Apa komoly arcot vágott, majd azt mondta:
"Nem ismerem ezt a kislányt.
Ennek a kislánynak..." Mindjárt elsírom magam!
"Ennek a kislánynak van egy szerető apukája,
aki úgy szereti, mint én titeket. Ez a kislány biztonságban van."
"És ha ő boldog így, noha elvesztette az édesanyját,
akkor nem vehetem el tőle a családot, amit ismer."
Így döntöttek, ezért hallgattak a dologról.
És én ezt megértettem.
Így elraktároztam ezt magamban.
Aztán évekkel később megismertelek. És emlékszem, szülinapi bulid volt.
Ott voltunk apával, Katie Couric is ott volt,
és azt kérdezgette, hogy: "Szóval Mariska rokonai vagytok?"
Erre mi: "A család barátai vagyunk."
Ment egy kört, majd visszajött: "Nem mondtátok, honnan vagytok rokonok."
- Emlékszem, felhívtalak téged. - "Figyelj, beszélnünk kell!"
Teljesen külön világban éltünk, mégis boldogultunk valahogy. Hogyan?
Ez az, ami annyira...
Ez nagyon nehéz.
Akkoriban még nem voltam annyira bölcs, hogy így mondjam,
hogy előálljak azzal, hogy: "Ezt a terhet ne ti cipeljétek!"
Annyira szükségét éreztem annak, hogy tiszteljem Mickey-t...
De igazából tévedtem.
Mert nektek kellett ennyi éven át élnetek ezzel a titokkal,
és elképesztően nagylelkűek voltatok velem.
Szóval... köszönöm!
Lenne egy kérdésem.
Te hogy éled meg azt,
hogy most bevalljuk az egész történetet?
Hogy ez most kiderül, és nincs több titkolózás?
A jelenleg zajló dolgok
számomra olyanok, mintha...
egy tőlem nagyobb és erősebb hatalom
megbocsátana nekem az elkövetett hibáimért.
Semmin sem változtathatok,
de bánom, hogy kivontam magam az édesanyád életéből.
Mert én nem hagytam volna, hogy bizonyos dolgok történjenek vele.
Igen. Így van.
De mondanék még egy dolgot.
Szerettem volna még egyszer elbeszélgetni az apáddal,
még a halála előtt.
Mert neki is bocsánatkéréssel tartozom.
Biztos vagyok benne,
hogy neki is sok szenvedést okoztam.
- Köszi, hogy elmondtad ezt! - Nos, ez...
Örülök, hogy lehetőségem volt kimondani ezeket a dolgokat.
Nos, már 89 éves vagy, szóval nemsokára találkozol velük!
Mi lesz a nekrológomban?
Te vagy a legjobb!
A szemembe mondja.
- Igen? - Persze.
Hogyne. Mert...
Úristen! Te jó ég!
Úristen, ez annyira... Oké!
Jól van!
- Holnap hívlak! - Rendben.
Folyton arra gondolok, hogy elvesztettük az anyukánkat,
de ennek a filmnek az elkészítésével
új élete keltjük őt.
Szóval most olyan nekem, mintha még mindig élne.
És ez valami csodálatos.
Nemrég kérdeztem Alexától egy dolgot.
Azt, hogy: "Alexa, meghalhat a lélek?"
- Meghallgatod, mit válaszol? - Mármint az internetes asszisztens?
Igen. Alexa, meghalhat a lélek?
A reginameredith.com szerint a lélek nem hal meg.
Visszatér az univerzumba.
A lélek sosem hal meg.
Készítettem neked valamit a raktárban talált dolgokból.
És át szeretném adni.
Ezt te raktad össze?
- Az én vagyok? - Az egész albumban te vagy.
Te jó ég!
Hűha!
Úgy nézek ki, mint a nő a Két nő - egy ház című filmben.
- Érted? - Igen.
Találtam pár üdvözlőkártyát is, amiket anyának készítettél.
"A világ legcsodásabb anyukájának.
Szerető gyermeked: Jayne Marie."
Istenem! Nem gondoltam volna, hogy ezek a dolgok fennmaradtak.
Hadd olvassam ezt fel neked!
"Kedves anyuci!
Szeretlek nappal, és szeretlek este is,
de mihez kezdek majd egyszer, ha nem leszel?
Szeretlek délelőtt és délután is.
És ha ott vagy, ahol gondolom, hogy vagy,
akkor remélem, nem Jack Paar van melletted!"
Ez komoly?
Ez nem igaz!
"Remélem, nem Jack Paar van melletted!"
Ez az egyik legjobb irományod.
Nagyon örülök, hogy itt vagytok, mert nem akartam nélkületek megtenni ezt.
- Mennyi doboz! - Te jó ég!
- Segítek! - Várj!
Úristen! Az újságos albumok.
"Befutni, mint Marilyn."
Hű!
Becsúsztatom!
- Te jó ég! - Nézzenek oda! De cuki!
Teljesen kiakadtam a Mikulástól.
Ez nagyon gáz.
Ilyen idősen minden gyerek utálja a Mikulást.
- Mi van a lábadon? - Egy lepedő.
- A lábadon? - Azt a kurva!
Mickey vett rá erre. A dobozban találta. Megijedt.
És felvettük.
Srácok! Megint olyanok vagytok, mint a gyerekkorunkban.
Gyertek csak!
Úristen!
Ez egy Golden Globe-díj.
Hollywoodi Külföldi Tudósítók Szövetsége.
Fogjátok meg!
Jayne Mansfield. Nemzetközi Sztárság-díj. 21st Century Fox.
Ez jelentős.
Ezt rakd a sajátod mellé!
Igen.
- Ha megengeditek, akkor elfogadom. - Kiérdemelted.
Te jó ég!
Ez a miénk?
Igen. Boldog születésnapot!
A FÉRJEM
Köszönöm!
Köszönöm szépen!
Ezt nem hiszem el!
Életem nagy részében szégyenkeztem édesanyám miatt.
Akiről semmi emlékem sem volt.
Akinek nem akartam hallani a hangját.
Akinek a karrierje miatt én mindent másképp akartam csinálni.
Aki megannyi rossz döntést hozott az életében,
és aki számomra csak veszteséget és titkokat hagyott hátra.
De 60 évesen már másképp látom a dolgokat.
Most először látom magam benned.
A mosolyodban.
A nevetésedben.
És most már anyai érzéseket is táplálok irántad.
Mindössze 16 éves voltál az első terhességednél.
Még gyerek voltál, amikor belevágtál ebbe a karrierbe.
Szóval megértelek.
Megértem, mennyi fájdalmad lehetett.
Folyton kerestél valamit, amit sosem találtál meg.
Netán bajba kerültél?
De annyi minden volt benned!
Lelépek, mielőtt jönne.
És most már ezt a nőt látom.
Látlak téged, Jayne.
Édesanyám, Jayne.
Szeretlek!
És hiányzol.
A SZÜLEIM EMLÉKÉRE
ÉLETBEN MARADTUNK, HOGY TOVÁBB SZERETHESSÜNK TITEKET
A feliratot fordította: Balla Zsolt A TransPerfect Media megbízásából